*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*166. számú előterjesztés*

Bátaszék Város Önkormányzat Képviselő-testületének 2025. szeptember 9-én

16 órakor megtartandó rendkívüli ülésére

*Csatlakozás a Bursa-Hungarica 2026. évi Ösztöndíjpályázatához*

|  |
| --- |
| **Előterjesztő:** dr. Bozsolik Róbert polgármester  **Készítette** : Boros Zsuzsanna szociális ügyintéző  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja: -** |

**Tisztelt Képviselő-testület!**

Bátaszék Város Önkormányzata 2001 óta partner a Bursa Hungarica Felsőoktatási Önkormányzati Ösztöndíjpályázatban, e mellett önkormányzatunk 2021. évben kialakította saját felsőoktatási tanulmányi ösztöndíj rendszerét, melyet a 17/2021. (XII. 16.) önkormányzati rendeletében szabályozott.

A képviselő- testület a 2025. júniusi ülésén vizsgálta felül a város felsőoktatási ösztöndíj rendszerét és a 151/2025. (VI. 25.) önkormányzati határozatával arról döntött, hogy a 2026. évi költségvetése tervezésénél a felsőoktatási **tanulmányi** ösztöndíj keretét **6 000 000 Ft-ban** határozza meg. Az előterjesztés megvitatásakor az fogalmazódott meg, hogy ne zárkózzunk el a Bursa Hungarica Ösztöndíjpályázathoz történő ismételt csatlakozástól 2026-ra vonatkozóan, de azzal a feltétellel, hogy önkormányzatunk kifejezetten a szociálisan rászoruló fiatalok felsőfokú tanulmányait támogassa.

Az elmúlt évek tapasztalatai és megfigyelései alapján megállapítható, hogy a Bursa Hungarica Ösztöndíjrendszer nálunk elvesztette szociális jellegét, holott a célja az esélyteremtés érdekében a hátrányos helyzetű, szociálisan rászoruló fiatalok felsőfokú tanulmányainak támogatása. A Bursa egy többszintű támogatási rendszer, mely pénzügyi fedezetéül három forrás szolgál: a települési önkormányzati, a vármegyei önkormányzati, valamint – a Kulturális és Innovációs Minisztérium finanszírozásával – a felsőoktatási intézményi költségvetésben megjelenő elkülönített forrás. Azonban elmondható, hogy egy diáknak biztosított ösztöndíj legnagyobb részét a települési önkormányzat, vagyis a város költségvetésében biztosított forrás biztosítja.

Megvizsgálva azt, hogy a két felsőoktatási támogatási rendszerből hány diák részesül támogatásban, megállapíthatjuk, hogy **jelentős az átfedés** (vagyis van olyan hallgató, aki a Bursa és az önkormányzati felsőoktatási ösztöndíjban is részesül), valamint az is, hogy sok esetben egy gyengébb tanulmányi átlaggal rendelkező hallgató több támogatást kap a várostól, mint az, aki a tanulmányi átlaga alapján erősebb teljesítményt nyújt. Az átfedésre vonatkozó 2025. évi adatokat az előterjesztés táblázata tartalmazza.

Mindezek alapján úgy ítéljük meg, hogy az önkormányzat a szociális alapú ösztöndíj igénylésének lehetőségét továbbra is biztosítsa az önkormányzat, ezért javasoljuk, hogy csatlakozzunk 2026-ban is a Bursa Hungarica Felsőoktatási Önkormányzati Ösztöndíjpályázathozésa 2026. évi költségvetésben biztosítsunk **500.000,- Ft** keretösszeget a program lebonyolításához..

Továbbá az ösztöndíjpályázatot kiíró szociális bizottságnak javasoljuk, hogy az elbírálásnál az a hallgató legyen Szociálisan rászorultnak tekinthető,

* akinek **családjában** az egy főre jutó nettó átlagjövedelem nem haladja meg a szociális vetítési alap 400%-át, amely jelenleg **114.000.-Ft,**
* az **árva, vagy félárva** családjában vagy családjában súlyosan beteg van az egy főre jutó nettó átlagjövedelem nem haladja meg a szociális vetítési alap 450%-át,, amely jelenleg **128.250.-Ft.**

A 2026. évi fordulóban való önkormányzati részvétel feltétele az, hogy polgármester úr aláírja a **Csatlakozási nyilatkozatot,** melyet **2025. szeptember 29. napjáig** kell az NKTK részére eljuttatni. Ezt követően – a korábbi évek gyakorlatát követve – a **szociális bizottság közzé tudja tenni** az általa meghatározott, szociális rászorultságot igazoló dokumentumok csatolásával kiegészített, **pályázati kiírásokat legkésőbb 2025. október 3-án** a Minisztérium által kidolgozott eljárásrendnek megfelelően.

Az előterjesztést - a meghirdetés napjaiban - célszerű tárgyalni, hogy a szociális bizottság által elfogadott pályázati kiírás a Cikádor újság októberi számában megjelenhessen.

A pályázóknak az EPER-Bursa rendszerben történő regisztrációt követően kell kitölteniük a pályázati űrlapot, majd kinyomtatniuk, aláírniuk, és a pályázati kiírásban meghatározott mellékletekkel együtt az **önkormányzatnál benyújtaniuk**. Ennek végső határideje: **2025. november 4.** A beérkezett **pályázatok elbírálását**, mint a korábbi években is, a szociális bizottság hatáskörébe célszerű utalni, a határidő: **2025. december 3.** A pályázó a döntés ellen fellebbezéssel nem élhet, érdemben nincs helye jogorvoslatnak.

A települési önkormányzat a támogatott és a nem támogatott, valamint a bírálatból formai okból kizárt pályázók eredeti **döntési listáit** a kötelező mellékletekkel együtt eljuttatja az NKTK részére, ennek határideje az idei évben **2025. december 4**. Ugyanezen határidőt tartva az EPER-Bursa rendszeren keresztül elektronikusan, s emellett levélben is **értesíteni kell a pályázókat**, továbbá az önkormányzat köteles a helyben szokásos módon és az önkormányzat hirdetőtábláján a támogatások összesített adatait nyilvánosságra hozni.

A fentiekre figyelemmel javasolom az alábbi határozati javaslat elfogadását:

***H a t á r o z a t i j a v a s l a t :***

**a Bursa Hungarica Ösztöndíjpályázat 2026. évi fordulójához való csatlakozásra**

Bátaszék Város Önkormányzatának Képviselő-testülete:

1. csatlakozni kíván a Bursa Hungarica Felsőoktatási Önkormányzati Ösztöndíjpályázat 2026. évi fordulójához;
2. felhatalmazza a város polgármesterét a csatlakozásról szóló szándéknyilatkozat aláírására,
3. a támogatási kérelmek elbírálásához 500.000 Ft-ot biztosít az önkormányzat 2026. évi költségvetésében,
4. a pályázati kiírás elfogadását és a kérelmek elbírálását a szociális bizottságra ruházza át azzal, hogy szociálisan rászorultnak az a hallgató tekinthető,

da.) akinek családjában az egy főre jutó nettó átlagjövedelem nem haladja meg a szociális vetítési alap 400%-át, amely jelenleg 114.000.-Ft,

db.) az árva, vagy félárva családjában vagy családjában súlyosan beteg van az egy főre jutó nettó átlagjövedelem nem haladja meg a szociális vetítési alap 450%-át,, amely jelenleg 128.250.-Ft,

1. felkéri a szociális bizottságot, hogy az ösztön­díjpályázattal kapcsolatban előírt valamennyi feladatot a megjelölt határidőkre hajtsa végre.

*Határidők:* 2025. szeptember 29 (csatlakozás)

2025. október 3. (pályázat kiírása)

2025. december 3. (pályázatok elbírálása)

*Felelős:* Dr. Bozsolik Róbert polgármester

(a csatlakozási nyilatkozat aláírásáért)

Dr. Béres Judit bizottság elnöke

(a pályázat kiírásáért, a támogatások felosztásáért)

*Határozatról értesül:* SZB elnöke

Bátaszéki KÖH pénzügyi iroda

irattár

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | 2025. | egy főre jutó jövedelem | Bursa ösztöndíj | tanulmányi ösztöndíj | | 1. | 109 462 Ft | 16 000 Ft | - Ft | | 2. | 30 935 Ft | 16 000 Ft | 15 000 Ft | | 3. | 41 266 Ft | 16 000 Ft | 10 000 Ft | | 4. | 161 698 Ft | 16 000 Ft | 10 000 Ft | | 5. | 50 000 Ft | 16 000 Ft | 10 000 Ft | | 6. | 50 000 Ft | 16 000 Ft | 20 000 Ft | | 7. | 169 185 Ft | 16 000 Ft | - Ft | | 8. | 154 179 Ft | 16 000 Ft | 10 000 Ft | |  |  | B típusú Bursa |  | | 1. | 154 179 Ft | 11 000 Ft | 10 000 Ft | | 2. | 91 682 Ft | 10 000 Ft | - Ft | | 3. | 41 266 Ft | 10 000 Ft | 15 000 Ft | |  |  |